Diari Oficial de la Generalitat Valenciana


Sumari del DOGV 9842, del 06-05-2024 (2024/3697)

RESOLUCIÓ de 25 d'abril de 2024, de la Vicepresidència Primera i Conselleria de Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9842

Data del DOGV
:   06-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3697


Data del document
:   25-04-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport
    * anàlisi de la informació
    * arxiu
    * sistema documental

RESOLUCIÓ de 25 d'abril de 2024, de la Vicepresidència Primera i Conselleria de Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2024/3697]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, la utilització, la integració en els arxius, l'exclusió d'estos i la inutilitat administrativa dels documents. D'altra banda, en l'article 84.1 de la mateixa llei s'establix que reglamentàriament es determinaran el termini de vigència administrativa i altres normes relatives a la circulació, la conservació i la qualificació dels documents de les diferents administracions de la Comunitat Valenciana, així com la destrucció dels que no estan reservats per a conservació permanent.  
Posteriorment, la Llei 3/2005, de 10 d'octubre, de la Generalitat, d'arxius, va determinar en l'article 11 la composició i les funcions principals de la Junta Qualificadora de Documents Administratius.  
  
Finalment, com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En este decret s'establix, en l'article 17.1, que les propostes de taules de valoració documental que hagen sigut informades favorablement per la Junta Qualificadora de Documents Administratius seran aprovades mitjançant una resolució del conseller competent en matèria de cultura.  
En la sessió celebrada el dia 15 de febrer de 2024, la Junta Qualificadora de Documents Administratius va estudiar les propostes de taules de valoració documental presentades per les comissions de valoració documental corresponents.  
En conseqüència, amb ús de les facultats que em conferix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 15 de febrer de 2024:  
- Codi 00107. Expedients de cobertura de llocs vacants per al personal temporal.  
- Codi 00548. Expedients sancionadors sense actes associades.  
- Codi 00203. Expedients d'acceptacions d'herències, llegats i donacions.  
- Codi 00372. Expedients d'inscripció en el Registre de contractistes i empreses classificades.  
- Codi 00953. Cens d'activitats subjectes a l'Impost sobre Activitats que Incidixen en el Medi Ambient.  
- Codi 00384. Cens d'activitats subjectes a l'Impost sobre Eliminació de Residus en Abocadors i Incineració, Coincineració i Valorització Energètica.  
- Codi 00817. Expedients d'inspecció tributària.  
- Codi 00784. Comptes bancaris d'ingressos i gastos.  
  
El resum de les taules de valoració documental aprovades figura com a annex a esta resolució.  
  
Segon  
Aprovar i fer pública la modificació transversal, per a tota l'Administració pública de la Generalitat Valenciana, de les taules de valoració següents:  
- Taula 232 «Borses de treball temporal», que ha obtingut l'acord favorable de la Junta Qualificadora de Documents Administratius en la sessió celebrada el dia 25 d'octubre de 2023.  
- Taula 26 «Autorització i registre d'empreses operadores», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 27 «Autorització d'instal·lació de salons recreatius i de jocs», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 28 «Registre de salons recreatius i de jocs», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 29 «Autorització i registre d'instal·lacions de bingo», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 30 «Autorització i registre d'empreses de servicis», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 31 «Autorització d'instal·lacions i obertura de casinos», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 32 «Registre de fabricants i importadors», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 33 «Registre de comercials i distribuïdors», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 34 «Homologacions de màquines A», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 35 «Homologacions de màquines B», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 36 «Homologacions de màquines C», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 37 «Autoritzacions de rifes, tómboles i combinacions aleatòries», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 38 «Expedients de prohibits», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 39 «Llistats de prohibits», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
- Taula 40 «Expedients sancionadors en matèria de joc», que ha obtingut l'acord favorable de la Junta Qualificadora de Documents Administratius en la sessió celebrada el dia 4 de juny de 2009.  
La modificació de les taules de valoració documental aprovades figura com a annex a la present resolució.  
  
Tercer.  
D'acord amb el que es preveu en l'article 39 de la Llei 39/2015, d'1 d'octubre, del procediment administratiu comú de les administracions públiques, la present resolució tindrà efectes plens al cap de tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant este termini de temps no hi haja constància de la interposició d'algun recurs.  
  
Contra la present resolució, que posa fi a la via administrativa, de conformitat amb el que es disposa en l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà d'aquell en el qual es publique la present resolució, de conformitat amb el que s'establix en els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 25 d'abril de 2024.- El vicepresident primer i conseller de Cultura i Esport: Vicente José Barrera Simó.  
  
  
ANNEX  
  
Codi 00865  
Sèrie documental: Expedients de cobertura de llocs vacants per personal temporal.  
Òrgan productor: Conselleria de Sanitat. Subsecretaria. DG de Personal. Servici d'Ordenació Professional, Plantilles i Registre.  
  
Funció: Gestionar i tramitar l'autorització de la cobertura de llocs vacants per al nomenament de personal estatutari temporal.  
Data de dictamen: 15 de febrer de 2024.  
Dictamen: Eliminació total al cap de set anys. Es conservarà un expedient per any i per tipus de formulari.  
  
  
  
Codi 00129  
Sèrie documental: Expedients sancionadors sense actes associades.  
Òrgan productor: Agència Tributària Valenciana (ATV).  
Funció: Control dels tributs de la Generalitat. La sanció tributària és la pena o multa que el legislador imposa a qui, tot i estar sotmés a una obligació tributària, l'evadix o incomplix. Per tant, la funció administrativa de la sanció tributària és el control del contribuent perquè complisca amb les seues obligacions tributàries.  
Data de dictamen: 15 de febrer de 2024.  
Dictamen: Conservació permanent.  
  
  
  
Codi 00622  
Sèrie documental: Expedients d'acceptacions (herències, llegats, donacions i acceptacions).  
Òrgan productor: Conselleria d'Hisenda, Economia i Administració Pública. Direcció General de Patrimoni / Servici de Patrimoni Immobiliari.  
Funció: L'adquisició d'immobles mitjançant l'acceptació de cessions, herències, llegats i donacions a favor de la Generalitat.  
Data de dictamen: 15 de febrer de 2024.  
Dictamen: Conservació permanent.  
  
  
  
Codi 00872  
Sèrie documental: Expedients d'inscripció en el Registre de contractistes i empreses classificades.  
Òrgan productor: Conselleria d'Hisenda, Economia i Administració Pública. Servici de Classificació d'Empreses i Revisió de Preus.  
Funció: Facilitar la concurrència i agilitzar la tramitació dels procediments administratius de contractació.  
Data de dictamen: 15 de febrer de 2024.  
Dictamen: Conservació permanent.  
  
  
  
  
Codi 00665  
Sèrie documental: Cens d'activitats subjectes a l'Impost sobre Activitats que Incidixen en el Medi Ambient.  
Òrgan productor: Agència Tributària Valenciana (ATV). Departament de Gestió Tributària de l'Agència Tributària Valenciana.  
  
Funció: Complir l'obligació de comunicar l'alta, la modificació i la baixa en el cens d'instal·lacions i contribuents de l'Impost sobre Activitats que Incidixen en el Medi Ambient.  
Data de dictamen: 15 de febrer de 2024.  
Dictamen: Conservació permanent.  
  
  
  
Codi 00327  
Sèrie documental: Cens d'activitats subjectes a l'Impost sobre Eliminació de Residus en Abocadors i Incineració, Coincineració i Valorització Energètica.  
Òrgan productor: Agència Tributària Valenciana (ATV). Departament de Gestió Tributària de l'Agència Tributària Valenciana.  
  
Funció: El cens d'activitats s'utilitza per a complir l'obligació de comunicar l'alta, la modificació i la baixa en el cens de titulars de les instal·lacions següents, públiques o privades, de la Comunitat Valenciana:  
  
a) Abocadors.  
b) Plantes incineradores.  
c) Plantes coincineradores.  
Data de dictamen: 15 de febrer de 2024.  
Dictamen: Conservació permanent.  
  
  
  
Codi 00481  
Sèrie documental: Expedients d'inspecció tributària  
Òrgan productor: Agencia Tributària Valenciana (ATV). Departament d'inspecció tributària. València  
Funció: El procediment d'inspecció, segons el que establix la Llei general tributària (LGT) en l'article 145, té per objecte comprovar i investigar el compliment adequat de les obligacions tributàries, procedint, si és el cas, a la regularització de la situació tributària de l'obligat mitjançant les liquidacions pertinents.  
  
Data de dictamen: 15 de febrer de 2024.  
Dictamen: Conservació permanent.  
  
  
  
Codi 00510  
Sèrie documental: Comptes bancaris d'ingressos i gastos.  
Òrgan productor: Universitat Miguel Hernández d'Elx (UMH).  
Funció: Reflectir l'activitat o el moviment del compte bancari durant un període determinat. D'esta manera, s'aconseguix un control de l'estat dels comptes bancaris oberts per la Universitat en les diferents entitats bancàries seleccionades.  
Es genera un expedient anual per cada compte bancari al qual se li van incorporant els documents que es detallen en l'apartat següent. El volum de cada expedient és molt variable, ja que es poden observar comptes bancaris amb un nombre reduït de moviments i altres amb un flux de documentació considerable.  
  
Data de dictamen: 15 de febrer de 2024.  
Dictamen: Eliminació total al cap de quinze anys des de l'execució de l'últim exercici pressupostari.  
  
Codi 00385  
Sèrie documental: Borses d'ocupació temporal  
Òrgan productor: Conselleria de Justícia, Reformes Democràtiques i Llibertats Públiques.  
Direcció General de Funció Pública.  
Vicepresidència i Conselleria d'Igualtat i Polítiques Inclusives. Adreces territorials.  
Funció: Constitució i funcionament de les borses d'ocupació temporal per a la selecció i el nomenament del personal funcionari interí o per a la contractació de personal laboral temporal, incloent-hi els llocs d'atenció directa al servici de l'Administració de la Generalitat. Queda exclosa la selecció del personal docent, personal d'institucions sanitàries, de seguretat, de l'Administració de justícia i personal que es regule amb normes específiques pròpies.  
  
Data de dictamen: 25 d'octubre de 2023.  
Dictamen: Eliminació parcial al cap de cinc anys. Es conservarà un exemplar per any i per tipus de formulari. Este dictamen té caràcter transversal per a tota la Generalitat Valenciana.  
  
  
  
Codi 00439  
Sèrie documental: Autorització i registre d'empreses operadores.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Autoritzar i registrar les empreses dedicades a l'organització i l'explotació de jocs mitjançant màquines recreatives i d'atzar.  
Data de dictamen: 15 de febrer de 2024.  
Dictamen: Eliminació total al cap de cinc anys. Es conservarà el registre d'altes i baixes de les empreses operadores, un expedient de cada any i un exemplar de cada tipus de formulari que s'utilitze com a mostra de la sèrie documental. Este dictamen té caràcter transversal per a tota la Generalitat Valenciana.  
  
  
  
Codi 00483  
Sèrie documental: Autorització d'instal·lació de salons recreatius i salons de joc.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Autoritzar i registrar la instal·lació i l'obertura de salons recreatius i de joc com a establiments autoritzats per a l'explotació i instal·lació de màquines recreatives de pur entreteniment o de tipus A i d'altres màquines o aparells de pur passatemps o esbarjo, com ara futbolins, billars, tenis de taula, pistes de bitles o similars i de salons de joc que compten amb màquines de premi de tipus B, de les definides en el reglament de màquines recreatives i d'atzar.  
Data de dictamen: 15 de febrer de 2024.  
Dictamen: Eliminació total al cap de cinc anys. Es conservarà un expedient de cada any i un exemplar de cada tipus de formulari que s'utilitze com a mostra de la sèrie documental. Este dictamen té caràcter transversal per a tota la Generalitat Valenciana.  
  
  
  
  
Codi 00385  
Sèrie documental: Registre de salons recreatius i salons de joc.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Registrar l'obertura de salons recreatius i de jocs com a establiments autoritzats exclusivament per a l'explotació i la instal·lació de màquines recreatives de pur entreteniment o tipus A i d'altres màquines o aparells de pur passatemps o esbarjo, com ara futbolins, billars, tenis de taula, pistes de bitles o similars i de salons de joc que compten amb màquines de premi de tipus B, de les definides en el reglament de màquines recreatives i d'atzar.  
Data de dictamen: 15 de febrer de 2024.  
Dictamen: Conservació permanent. Este dictamen té caràcter transversal per a tota la Generalitat Valenciana.  
  
  
  
Codi 00450  
Sèrie documental: Autorització i registre d'instal·lació de bingos.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Producció pel mateix òrgan productor per a gestionar l'autorització, el registre i les baixes dels bingos.  
Data de dictamen: 15 de febrer de 2024.  
Dictamen: Eliminació total al cap de cinc anys dels expedients que hagen sigut baixa.  
Es conservarà el registre d'instal·lacions de bingos, un expedient de cada any i un exemplar de cada tipus de formulari que s'utilitze com a mostra de la sèrie documental. Este dictamen té caràcter transversal per a tota la Generalitat Valenciana.  
  
  
  
Codi 00724  
Sèrie documental: Autorització i registre d'empreses de servicis.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Autorització i registre com a empresa de servicis.  
Data de dictamen: 15 de febrer de 2024.  
Dictamen: Eliminació total al cap de cinc anys. Es conservarà un expedient de cada any i un exemplar de cada tipus de formulari que s'utilitze com a mostra de la sèrie documental. Este dictamen té caràcter transversal per a tota la Generalitat Valenciana.  
  
  
  
Codi 00063  
Sèrie documental: Autorització d'instal·lació i obertura de casinos.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Autorització a una empresa per a la instal·lació, l'obertura i l'explotació d'un local o establiment de casino de joc. El procediment té per objecte adjudicar mitjançant concurs públic la instal·lació i l'explotació d'un local o establiment de casino de joc a l'empresa que haja resultat adjudicatària.  
Data de dictamen: 15 de febrer de 2024.  
Dictamen: Conservació permanent de la documentació original. S'eliminaran les còpies que puga haver-hi en els diferents servicis de l'Administració. Este dictamen té caràcter transversal per a tota la Generalitat Valenciana.  
  
  
  
  
Codi 00085  
Sèrie documental: Registre de fabricants i importadors.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Inscripció en els registres de fabricants i importadors de màquines recreatives i d'atzar i de material de joc, que portarà a este efecte la Conselleria d'Economia, Hisenda i Ocupació.  
Data de dictamen: 15 de febrer de 2024.  
Dictamen: Conservació permanent de la documentació original. S'eliminaran les còpies que puga haver-hi en els diferents servicis de l'Administració. Este dictamen té caràcter transversal per a tota la Generalitat Valenciana.  
  
  
  
  
Codi 00047  
Sèrie documental: Registre de comercials i distribuïdors.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Inscripció en el Registre de comerciants i distribuïdors de material de joc, que es durà a terme per la Conselleria d'Economia, Hisenda i Ocupació.  
  
Data de dictamen: 15 de febrer de 2024.  
Dictamen: Conservació permanent de la documentació original. S'eliminaran les còpies que puga haver-hi en els diferents servicis de l'Administració. Este dictamen té caràcter transversal per a tota la Generalitat Valenciana.  
  
  
  
  
Codi 00203  
Sèrie documental: Homologació de màquines A.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: La inscripció en el Registre de models conferirà als titulars de les inscripcions el dret a importar, fabricar i vendre les màquines que s'ajusten a estes inscripcions i complisquen la resta de requisits exigits en el Decret 115/2006, sempre que estos titulars mantinguen la inscripció en el registre corresponent.  
  
Data de dictamen: 15 de febrer de 2024.  
Dictamen: Conservació permanent de la documentació original. S'eliminaran les còpies que puga haver-hi en els diferents servicis de l'Administració. Este dictamen té caràcter transversal per a tota la Generalitat Valenciana.  
  
  
  
  
Codi 00119  
Sèrie documental: Homologació de màquines B.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: La inscripció en el Registre de models conferirà als titulars de les inscripcions el dret a importar, fabricar i vendre les màquines que s'ajusten a estes inscripcions i complisquen la resta de requisits exigits en el Decret 115/2006, sempre que estos titulars mantinguen la inscripció en el registre corresponent.  
Data de dictamen: 15 de febrer de 2024.  
Dictamen: Conservació permanent de la documentació original. S'eliminaran les còpies que puga haver-hi en els diferents servicis de l'Administració. Este dictamen té caràcter transversal per a tota la Generalitat Valenciana.  
  
Codi 00448  
Sèrie documental: Homologació de màquines C.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: La inscripció en el Registre de models conferirà als titulars de les inscripcions el dret a importar, fabricar i vendre les màquines que s'ajusten a estes inscripcions i complisquen la resta de requisits exigits en el Decret 115/2006, sempre que estos titulars mantinguen la inscripció en el registre corresponent.  
  
Data de dictamen: 15 de febrer de 2024.  
Dictamen: Conservació permanent de la documentació original. S'eliminaran les còpies que puga haver-hi en els diferents servicis de l'Administració. Este dictamen té caràcter transversal per a tota la Generalitat Valenciana.  
  
  
  
  
Codi 00971  
Sèrie documental: Autorització de rifes, tómboles i combinacions aleatòries.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Autoritzar la realització de rifes, tómboles o combinacions aleatòries.  
Data de dictamen: 15 de febrer de 2024.  
Dictamen: Eliminació total al cap de cinc anys dels expedients que hagen sigut baixa. Es conservarà el registre d'autoritzacions, un expedient de cada any i un exemplar de cada tipus de formulari que s'utilitze com a mostra de la sèrie documental. Este dictamen té caràcter transversal per a tota la Generalitat Valenciana.  
  
  
  
Codi 00192  
Sèrie documental: Expedients de prohibits.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Control de l'accés a bingos i casinos.  
Data de dictamen: 15 de febrer de 2024.  
Dictamen: Conservació permanent de la documentació original. S'eliminaran les còpies que puga haver-hi en els diferents servicis de l'Administració. Este dictamen té caràcter transversal per a tota la Generalitat Valenciana.  
  
  
  
  
Codi 00793  
Sèrie documental: Llistes de prohibits.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Control de l'accés a bingos i casino.  
Data de dictamen: 15 de febrer de 2024.  
Dictamen: Eliminació total al cap de cinc anys. Es conservarà un expedient de cada any i un exemplar de cada tipus de formulari que s'utilitze com a mostra de la sèrie documental. Este dictamen té caràcter transversal per a tota la Generalitat Valenciana.  
  
  
  
  
Codi 00219  
Sèrie documental: Expedients sancionadors en matèria de joc.  
Òrgan productor: Conselleria d'Economia, Hisenda i Ocupació. Subsecretaria. Servici del Joc.  
Funció: Gestionar les denúncies sobre el joc i les actes d'inspecció.  
Data de dictamen: 15 de febrer de 2024.  
Dictamen: Conservació permanent de la documentació original. S'eliminaran les còpies que puga haver-hi en els diferents servicis de l'Administració. Este dictamen té caràcter transversal per a tota la Generalitat Valenciana.